Príloha č. 3:

UZNESENIE VLÁDY SLOVENSKEJ REPUBLIKY
č. 593
z 27. júna 2001

k návrhu systémového riešenia poskytovania dlhodobej ústavnej starostlivosti klientom s duševnými poruchami a poruchami správania v špecializovaných zariadeniach

Číslo materiálu:	4468/2001
Predkladateľ:	minister zdravotníctva

Vláda

A. schvaľuje
A.1. návrh systémového riešenia poskytovania dlhodobej ústavnej starostlivosti klientom s duševnými poruchami a poruchami správania v špecializovaných zariadeniach;
B. ukladá
ministrovi zdravotníctva
ministrovi práce, sociálnych vecí a rodiny
B.1. zabezpečiť realizáciu predloženého návrhu v rámci plnenia úlohy C.2 uznesenia vlády SR č. 21 z 10. januára 2001
roky 2001 a 2002 
B.2. vypracovať návrh systémového riešenia v oblasti financovania prevádzky a zabezpečenia kapitálových investícií a príslušnú kvantifikáciu s adresným určením gestorov plnenia úloh ako projekt finančného zabezpečenia s konkrétnymi vyčíslenými dôsledkami na zúčastnené subjekty
do 31. októbra 2001
B.3. preveriť možnosti použitia ustanovení noviel zákonov o sociálnej pomoci a o zdravotnej starostlivosti na viaczdrojové financovanie zriadených špecializovaných zariadení pre klientov s duševnými poruchami a poruchami správania umiestnených v zariadeniach sociálnych služieb
do 31. októbra 2001.
Vykonajú: minister zdravotníctva
minister práce, sociálnych vecí a rodiny